section_heading: Životopis
paragraph_text: Ševardnadzeovu kampanju protiv kriminala i političke korupcije zapazila je savezna vlada u Moskvi koja ga je imenovala generalnim sekretarom gruzijske komunističke stranke 1972. godine. Četiri godine kasnije (1976.) postao je član Centralnog komiteta Komunističke partije SSSR-a. Samo dan nakon što je postao član Politbiroa 1985. godine imenovan je ministrom vanjskih poslova Sovjetskog Saveza. Njegove bliske osobne i ideološke veze s predsjednikom komunističke stranke Mihailom Gorbačovom (kasnije, u periodu od 1988. – 1991., šefom države) vjerojatno je utjecalo na njegovo imenovanje. Kao ministar vanjskih poslova, Ševardnadze je mijenjao sliku o Sovjetskom Savezu. Prema novom mišljenju Gorbačovljeve administracije, antagonizam prema kapitalističkim zemaljama zamijenjen je suradnjom i kompromisima. Podrška nacionalnim osobodilačkim pokretima i financijska podrška komunističkim režimima poput onoga na Kubi radikalno je smanjena. Ekonomski eksperimenti i demokratske promjene u